डॉ. सर्वपल्ली राधाकृष्णन का जन्म 5 सितम्बर, 1888 ई. को तमिलनाडु के तिरुपति गाँव में हुआ था। यह दिन प्रतिवर्ष शिक्षक दिवस के रूप में मनाया जाता है। इनके पिता का नात सर्वपल्ली वीरास्वामी और माता का नाम सीतम्मा था। इन्होंने मद्रास क्रिश्चियन कालेज से एम.ए. किया। 17 वर्ष की आयु में इनका विवाह शिवकमुअम्मा से हुआ। सन् 1909 ई. में मद्रास प्रेसीडेंसी कालेज में उन्होंने शिक्षक जीवन की शुरूआत की। इसके बाद अध्यापन कार्य करते हुए ये कई विश्वविद्यालयों के कुलपति, रूस मे भारत के राजदूत, 10 वर्ष तक भारत के उपराष्ट्रपति और अन्त में 1962 से 1967 तक भारत के राष्ट्रपति रहे। इस प्रकार इन्होंने देश की अनेक सेवाएँ की परन्तु सर्वोपरि ने एक शिक्षक के रूप में रहे। इनके द्वारा लिखी गई प्रमुख पुस्तके हैं – द एथिक्स आॅफ वेदान्त, द फिलॉसफी आॅफ रवीन्द्र नाथ टैगोर, माई सर्च फॉर ट्रुथ, दर रेन आॅफ कंटम्परेरी फिलॉसफी, रिलीजन एण्ड सोसायटी, इण्डियन फिलॉसफी, द एसेंसियल आॅफ सायकॉलजी आदि।